alexandrainst/scandi-wiki huggingface dataset:
Torungene

Torungene består av de to mindre øyene Store- og Lille Torungen i havgapet utenfor Arendal, og er en del av Raet nasjonalpark. Det er omtrent 1 100 meter imellom øyene.

Øyene tilhørte i sin tid Hiis gård, og ble solgt til den norske stat for 450 speciedaler. På øyene står tvillingfyrene Store- og Lille Torungen fyr, som begge ble anlagt i 1844. På øyene vokser det villtulipaner, Arendals kommuneblomst. Blomstene ble trolig innført i seilskutetida. Navnet Torungene kommer mest sannsynlig fra tord (møkk/skarn) og ung (hører til), og som da kan bli skarndynger (se også Møkkalasset fyr). Torungene eies idag av Kystverket.

Store Torungen 

Se også: Store Torungen fyr 
Øya har en gravrøys, og det ble gjort funn fra steinalderen på øya i 1850-årene. I 1897 ble Store Torungen utstyrt med tåkesignal, som medførte at det ble bygget maskinhus og ansatt maskinist. Øya overtok i 1914 den metrologiske stasjonen som sto på Lille Torungen. Deler av øya er naturreservat med ferdselsforbud. Naturreservatet ble opprettet 28. mars 1980, og er på 488 dekar. Øya har en egen liten havn som beskytter mot vær og vind. Det har blitt drevet hagebruk på øya, og i 2005 ble det registrert følgende ballastplanter på øya: lodnestorkenebb, villtulipan og fuglestjerne.   

Øyas eneste fastboende, Knut Mørland og Sondre Foyn Gullvåg, driver turistvirksomhet på øya for Stiftelsen Torungen fyr, i samarbeid med Aust-Agder Turistforening. Fyrvokterboligen og annekset er innredet som turisthytte, mens naustet leies ut til arrangementer. Fyrtårnet er åpent for omvisning daglig.

Lille Torungen 

Se også: Lille Torungen fyr
Det ble etablert en meteorologisk stasjon på øya i 1867, og denne ble flyttet til Store Torungen i 1914 da fyret ble nedlagt. Alle bygningene ble da revet eller flyttet, med unntak av tårnet og oljebua. I 1865 bodde det 16 mennesker på Lille Torungen, herav ti var barn.  Det ble holdt  kveg, gris og høns, og det fantes en kjøkkenhage. Det er ingen fastboende på øya lengre. 

På Lille Torungen ble det i 2005 observert følgende ballastplanter: lodnestorkenebb, fuglestjerne, legesteinkløver, villtulipan og åkervindel.

Det ble satt opp en minnevarde på øya i 1988 til minne om flystyrten ved Torungene i 1945 der mannskapet på seks ombord i et britisk fly omkom etter å ha blitt skutt ned av tyske nattjagere. Musikkfestivalen Canal Street har hatt flere konserter på øya.

Koordinater 
 Store Toungen
 Lille Torungen

Kilder 
Arendal byleksikon, Friluftsforlaget 1998, ISBN 8291495084
Arendal kommune – Månedens kulturminne juni 2010: Torungene
 Agder naturmuseum og botaniske hage – Hagevekster og hagebruk på fyr i Aust-Agder

Eksterne lenker 
 Torungens venner
 Ut.no – Store Torungen
 Værstatistikk fra Store Torungen
 Arendal kommune – Ukas postkort uke 45: Torungen fyr

Øyer i Arendal
Raet nasjonalpark
Sigurd H. Jacobsen

Sigurd Haakon Jacobsen (født 17. november 1893 på Bleik, død 20. mai 1976) var en norsk smed, fabrikkeier og politiker for Samfundspartiet.

Han gikk i lære som smed hos blant andre Samuelsens Smedforretning & Pengeskapsfabrik i Bergen, og var smed på Bleik fra 1920. Han hadde også erfaring som rørlegger i Honningsvåg, Harstad og Andenes, og deltok dessuten i fiske og gårdsbruk på Bleik. Jacobsen var eier av hermetikkfabrikken Bleik Canning fra 1940.

Jacobsen var medlem av Andenes herredsstyre 1934–1947, og var forøvrig medlem av ligningsnemnden, skolestyret og styret i Andenes kraftverk og vannverk. Han var innvalgt på Stortinget fra Nordland 1937–1945, og ble Samfundspartiets siste stortingsrepresentant. Han var medlem av Stortingets post-, telegraf- og kystfartskomité 1937–1945.

Referanser

Eksterne lenker 
 

Stortingsrepresentanter for Nordland
Stortingsrepresentanter 1937–1945
Norske bedriftsledere
Personer fra Andøy kommune
P.C. Hooft

Pieter Corneliszoon Hooft (født 16. mars 1581 i Amsterdam, død 21. mai 1647 i Haag) var en nederlandsk historiker, poet og dramatiker fra perioden som er kjent som den nederlandske gullalderen. Han kan regnes som en av grunnleggerne av den seriøse litterære kulturen i det nederlandskspråklige område etter franske og italienske forbilder.

Biografi

Bakgrunn 
P.C. Hooft var født i Amsterdam som sønn av borgermester Cornelis Hooft. P.C. Hooft var også onkel til Cornelis og Andries de Graeff.

Liv og virke
Hooft hadde i embeds medfør fått slottet i Muid som bolig. Der la han grunnen til det som senere ble kjent som, «de Muiderkring», Muiderkretsen, en gruppe kunstnere og lærde som møttes på slottet for å diskuterte litteratur og vitenskap. Det var her snakk om tilfeldige besøk mer enn ordnede sammenkomster. Blant disse var Anna Roemersdochter Visscher, Jan Pieterszoon Sweelinck, Maria Tesselschade Visscher, Gerardus Vossius, Casparus Barlaeus, Albert Burgh, Laurens Reael, Roemer Visscher, Jan Vos og Joost van den Vondel

Sammen med Samuel Coster og G.A. Bredo var han grunnleggeren av Eerste Nederduytsche Academie.

Verker 
Hooft var en produktiv forfatter av skuespill, dikt og brev, men fra 1628, ti år etter han fikk ideen, konsentrerte han seg om arbeidet på verket Nederlandsche historiën, et faglitterært verk om Nederlands historie fra 1555 til 1584. Hooft hadde lagt hovedfokus åttiårskrigen som på den tiden het faderlandskrigen. Han fikk imidlertid aldri fullført sitt store livsverk. Den ble allikevel publisert i 1654. 

Som poet var han inspirert av renessansen i Frankrike og Italia og hadde et humanistisk tankesett.

Skuespill 
 Geeraerdt van Velsen ( 1613)
 Achilles en Polyxena (1614)
 Theseus en Ariane (1614)
 Granida (1615)
 Warenar (1616)
 Baeto, oft oorsprong der Holanderen (1626)

Dikt 
 Emblemata amatoria: afbeeldingen van minne (1611)

Saklitteratur 
 Nederlandse historiën (1654)

Ettermæle 
P.C. Hooft har gitt navn til Amsterdams største mote- og handlegate, P.C. Hooftstraat. I den sørvestlige enden, ender den i byens største park, Vondelpark, som har fått navn etter Hoofts venn Joost van den Vondel. P.C. Hooft har fått ei egen gate i flere store og små nederlandske byer. 

I 1947, 300 år etter hans død, bestemte den nederlandske regjeringa å opprette en litterær pris i hans navn. En uavhengig forening gir hvert år ut prisen til en forfatter. I starten gikk prisen til et spesifikt verk, men i de siste årene har den blitt mer basert på alle bøkene til en forfatter.

I andre media
Han blir også nevnt som «Danmarks mest kjente poet» i episode tre av TV-programmet Metalocalypse.

Referanser

Eksterne lenker 
 
 Arbeider av Hooft i 'Laurens Janszoon Coster prosjektet' (Nederlandsk)
 P.C. Hooft (1581-1647) - bilder av P.C. Hooft

Nederlandske forfattere
Dramatikere
Lyrikere
Nederlandske historikere
Personer fra Amsterdam
Fødsler i 1581
Dødsfall i 1647
Sondre Foyn Gullvåg

Sondre Foyn Gullvåg (født 1981) er en poet bosatt på Store Torungen fyr på øya Store Torungen utenfor Arendal.

Han kommer opprinnelig fra Asker, og er oldebarn av forfatteren og dikteren Olav Gullvåg. Han ble diagnostisert med ADHD som elleve-åring, og bruk av rohypnol fikk han etterhvert til å bli rusavhengig. Han ble sendt til Arendal i 1998 for å være på ungdomsinstitusjonen M/S Torungen. I Arendal møtte han den tidligere rederen, politikeren og institusjonslederen Knut Mørland.

Av forskjellige grunner bosatte de to seg flere år senere på øya Store Torungen for å drifte fyrstasjonen og drive turistvirksomhet for Stiftelsen Torungen fyr, i samarbeid med Aust-Agder Turistforening. Mørland fordi han sliter med skader etter en bergningsulykke i 2003, og Gullvåg fordi han er rusmisbruker, og ønsker å slippe unna et samfunn med rus og fristelser. 

Gullvåg begynte å skrive poesi som terapi etter oppfordring fra Mørland, og har gitt ut to diktsamlinger i bokform. Han er fast spaltist i avisen Arendals Tidende hvor han leverer sine dikt. Historien om de to på fyret er blitt til dokumentarfilmen Fyret av Novemberfilm, laget for NRK.

Bibliografi 
 2008: Holdepunktet Torungen fyr (diktsamling)
 2010: Lyriske Fyrverkerier (diktsamling)

Eksterne lenker 
 Fedrelandsvennen - «Fyrpoeten» på Store Torungen (lydbilder)
 Seilas - Herrene på fyret
 Novemberfilm – Fyrtårnet
 VMagasinet - NYTT LIV: Fyrpoet
 Lyriske Fyrverkerier (bok)

Norske forfattere
Norske lyrikere
Personer fra Asker kommune
Personer fra Arendal kommune
Fødsler i 1981
Milestones

Milestones er et jazzalbum spilt inn i februar og mars  av Miles Davis. Albumet har vært kjent for å være Davis sine første steg inn i sjangeren modal jazz, som kan høres på låten «Mile'» (må ikke forveksles med «Milestones» av John Lewis, spilt inn første gang i 1947) som igjen ledet til sin logiske konklusjon i albumet Kind of Blue. På albumet bidrar kjente artister som  Cannonball Adderley og John Coltrane. Dette albumet var det siste der Jones, Garland og Chambers bidro på noen Miles Davis album.

Sporliste

Side en
«Dr. Jackle» – 5:47 (Jackie McLean)
«Sid's Ahead» – 12:59 (Miles Davis)
«Two Bass Hit» – 5:13 (John Lewis – Dizzy Gillespie)

Side to
«Milestones» – 5:45 (Davis)
«Billy Boy» – 7:14 (traditional, arr. Ahmad Jamal)
«Straight, No Chaser» – 10:41 (Thelonious Monk)

CD-sporliste
«Dr. Jackle» – 5:47
«Sid's Ahead» – 12:59
«Two Bass Hit» – 5:13
«Milestones» – 5:42
«Billy Boy» – 7:10
«Straight, No Chaser» – 10:35
«Two Bass Hit» (Alternate Take) – 4:30
«Miles» (Alternate Take) – 6:00
«Straight, No Chaser» (Alternate Take) – 10:30

Sporene 3-8 ble innspilt 4. februar 1958, spor 1 og 2 spilt inn 4. mars 1958.

Musikere
Miles Davis – Trompet, Piano (på «Sid's Ahead»)
Cannonball Adderley – altsaksofon
John Coltrane – tenorsaksofon
Red Garland – Piano
Paul Chambers – kontrabass
Philly Joe Jones – trommer

Fotnoter

Eksterne lenker 
 
 

Musikkalbum fra 1958
Miles Davis-album
Miles Smiles

{{Infoboks musikk
| navn = Miles Smiles
| bilde = 
| format = Studioalbum
| artist = Miles Davis
| utgitt = Januar, 1967
| innspilt = 24. og 25 oktober, 1966 i New York
| sjanger = Jazz Postbop Modal jazz
| timer = 
| minutter = 41
| sekunder = 44
| plateselskap = Columbia
| produsent = Teo Macero
| anmeldelse = 
 Allmusic  link
| forrige = E.S.P.(1965)
| neste = Sorcerer(1967)
| singler = 
| comcat = 
}}Miles Smiles'' er et jazzalbum fra Miles Davis, og ble spilt inn i oktober 1966 av den andre Miles Davis kvintetten. Kvintetten besto av Davis i front med Herbie Hancock, Ron Carter, Tony Williams og Wayne Shorter. Dette albumet var det andre av totalt fire som denne kvintetten spilte inn.

Tre av albumets sanger er blitt spilt live. «Dolores» er bare kjent fra en enkelt innspilling våren 1967, «Gingerbread Boy» og «Footprints» ble spilt oftere. «Gingerbread Boy» sin siste kjente innspilling er fra sommeren 1969, mens «Footprints» fremkommer på uoffisielle opptak fra Fillmore West.

Tidligere liveversjoner av «Gingerbread Boy» (fra våren og sommeren 1966) beholder melodien komponert av Jimmy Heath fra originalversjonen på Milt Jacksons album, Statemenent (fra 1962). Studioversjonen derimot ble endret og ble brukt ved senere anledninger.

Sporliste

Side 1
«Orbits» (Wayne Shorter) – 4:37
«Circle» (Miles Davis) – 5:52
«Footprints» (Wayne Shorter) – 9:46

Side 2
«Dolores» (Wayne Shorter) – 6:20
«Freedom Jazz Dance» (Eddie Harris) – 7:13
«Gingerbread Boy» (Jimmy Heath) – 7:43

Musikere
Miles Davis – trompet
Wayne Shorter – tenorsaksofon
Herbie Hancock – piano
Ron Carter – kontrabass
Tony Williams – trommer

Produksjon
Teo Macero – plateprodusent
Frank Laico – lydtekniker
Vernon Smith – plateomslag

Eksterne lenker   
 

Miles Davis-album
Musikkalbum fra 1966
’Round About Midnight

{{Infoboks musikk
| navn        = Round About Midnight| type        = studioalbum
| artist      = Miles Davis
| bilde       = 
| utgitt      = 18. mars 
| innspilt    = 26. oktober 1955, 5. juni og 10. september 195630th Street Studios(New York City)
| sjanger     = Cool jazz
| lengde      = 38:47 (Original LP) 58:18 (Relansert CD)
| minutter    = 
| sekunder    = 
| plateselskap= Columbia CL-949
| produsent   = George Avakian
| anmeldelse  = 
 All About Jazz (positiv) lenke
 Allmusic  link
 The Guardian  lenke
 MusicHound  lenke
 Penguin Guide to Jazz  lenke
 PopMatters (positiv) lenke
 Rolling Stone  lenke
 Virgin Encyclopedia  lenke
 Warr  lenke
| forrige     = Workin' with The Miles Davis Quintet  (1957)
| neste       = Miles Ahead(1957)
}}

'Round About Midnight er et jazzalbum av Miles Davis. Dette var hans første album som ble utgitt av Columbia Records, og ble utgitt i mars 1957 (CL 949). Navnet hentet Miles fra sangen «'Round Midnight» av Thelonious Monk. Opptakene ble gjort i Columbia Studio D 26. oktober 1955 og i Columbia's 30th Street Studio 5. juni og 10. september 1956. Round About Midnight er kjent av kritikere som å være et landemerke innen hard bop og en av tidenes beste jazzalbum. I 2001 ble albumet relansert på CD.

Sporliste

Side en
 «'Round Midnight» (Thelonious Monk, Cootie Williams) – 6:00
 «Ah-Leu-Cha» (Charlie Parker) – 5:55
 «All of You» (Cole Porter) – 7:05

Side to
 «Bye Bye Blackbird» (Ray Henderson) – 7:59
 «Tadd's Delight» (Tadd Dameron) – 4:33
 «Dear Old Stockholm» (Trad., arrangert av Stan Getz) – 7:55

CD-versjon 
Disk 1
Bonusspor fra 2001-utgaven. Alle spor er fra oktober 1955, bortsett fra der det er notert.
 «Two Bass Hit» (Dizzy Gillespie, John Lewis) – 3:47
 «Little Melonae» (Jackie McLean) – 7:24
 «Budo» (Miles Davis, Bud Powell) – 4:17
 «Sweet Sue, Just You» (Harris, Victor Young) – 3:39 (September 1956)

Disk 2
Alle spor er fra the Pacific Jazz Festival i februar 1956, bortsett fra der det er notert
 «'Round Midnight» – 6:00 (live fra the Newport Jazz Festival 1955)
 Introduksjon av Gene Norman – 1:35
 «Chance It (Max Making Wax)» (Oscar Pettiford) – 4:33
 «Walkin'» (Carpenter) – 10:02
 Dialog mellom Gene Norman og Miles Davis – 0:27
 «It Never Entered My Mind» (Richard Rodgers, Lorenz Hart) – 5:17
 «Woody 'n' You» (Gillespie) – 5:45
 «Salt Peanuts» (Gillespie, Kenny Clarke) – 4:33
 «Closing Theme» (Miles Davis) – 0:27

Musikere
 Miles Davis – trompet
 John Coltrane – tenorsaksofon
 Red Garland – piano
 Paul Chambers – bass
 Philly Joe Jones – trommer

Musikere på Newport Jazz All-Star
 Miles Davis – trompet
 Zoot Sims – tenorsaksofon
 Gerry Mulligan – barytonsaksofon
 Thelonious Monk – piano
 Percy Heath – bass
 Connie Kay – trommer

Kilder 
 Nisenson, E. 'Round About Midnight – A Portrait Of Miles Davis.  Da Capo Press, 2nd ed., 1996.
 Allmusic – "Round About Midnight (Bonus Tracks)>Credits".
 Jurek, T. – "Round About Midnight (Bound Tracks)>Review".

Eksterne lenker 
 

Musikkalbum fra 1957
Miles Davis-album
Johannes Østtveit

Johannes Østtveit (født 18. januar 1927, død 9. juli 2013) var en norsk veterinær og tidligere stortingsrepresentant for Kristelig Folkeparti. Han var innvalgt fra Telemark i 1965, og satt i to perioder.

Østtveit ble utdannet fra Norges veterinærhøgskole i 1951 og arbeidet som veterinær i diverse stillinger frem til 1974.

Østtveit var medlem i Bø formannsskap og kommunestyre i perioden 1959 til 1975.

Han var sterkt engasjert i arbeidet for de kristne i Øst-Europa i organisasjonen Misjon bak Jernteppet, og gav ut boken "Kirkeklokker i Natten - Vennskap gjennom Jernteppet" på Lunde forlag i 1998. Her forteller han selv om sine turer til Øst-Europa og Sovjetunionen.

Referanser

Kilder 
 Biografi på Stortinget.no

Eksterne lenker 
 

Stortingsrepresentanter fra KrF
Stortingsrepresentanter for Telemark
Stortingsrepresentanter 1965–1969
Stortingsrepresentanter 1969–1973
Lokalpolitikere i Bø i Telemark
KrF-politikere i Telemark
Personer fra Midt-Telemark kommune
Personer fra tidligere Sauherad kommune
3rd Surprise

3rd Surprise er en musikk-EP med Apes&Babes, utgitt i 2000.

Sporliste

 «Missionary Man»
 «Liberian Girl»
 «Gonna Make You Sweat»
 «Killing Me Softly»
 «No Good/Out of Space»

Kilder 
 

EP-plater fra 2000
Norske EP-plater
Apes&Babes-album
Rå (album)

Rå (skrevet med det internasjonale fonetiske alfabetet som [ˈɾɔː]) er et musikkalbum med Apes&Babes, utgitt i 2004. Dette er bandets første plate.

Sporliste

 «I fjor gjett' e gjet'n i djupaste dalom»
 «Independent Women»
 «First We Take Manhattan»
 «Zoolook/Orient Express/Oxygene IV»
 «Toccata»
 «Le Shagma (Les Mondes Engloutis)»
 «Baba Yaga»
 «She Moved Through the Fair»
 «Killing Me Softly»
 «Bruremarsj»
 «Sex Bomb»
 «Baby Love»
 «Rock Me Amadeus»

Debutalbum fra 2004
Apes&Babes-album
Planet of Apes&Babes

Planet of Apes&Babes er et musikkalbum med Apes&Babes, utgitt i 2009.

Sporliste

 «Villemann og Magnhild»
 «Gankino Horo»
 «Vinyl-Intermezzo»
 «Miseriou»
 «Bei mir bist du schön»
 «Nane Coha»
 «Tike tike kardi»
 «Munnharpeslått fra Sunndal»
 «La Sagesse (Women, I'm Calling You)»
 «Little Sparrow»
 «La Cumparasita»
 «Bånsull (Su su ruddi)»

Musikkalbum fra 2009
Apes&Babes-album
Liaisonoffiser

Liaisonoffiser (liaison officer, forkortet LNO) er en person som samarbeider mellom to organisasjoner med å kommunisere og koordinere aktiviteter. 

Dette gjøres for oppnå best ressursutnyttelse fra en organisasjon til en annen. I militær sammenheng kan en liaisonoffiser koordinere aktiviteter for å beskytte annen enhet fra utilsiktede tap eller fatal skade. Ved katastrofehåndtering, fungerer en liaisonoffiser som primærkontakten for etater eller organisasjoner og responderer og informerer om situasjonen. Liaisonoffiserer gir ofte tekniske ekspertise ut ifra hovedorganisasjonen vedkommende representerer. Vanligvis innlemmes et liaisonoffiser i annen organisasjon for å gi ansikt til ansikt koordinering og informasjons utveksling.

Under Norsk Militær Tattoo benyttes kadetter fra Krigsskolen som liaisonoffiserer, altså som et bindeledd mellom de gjestende militære og sivile avdelingene og Tattooens administrasjon.

Referanser

Eksterne lenker 

 

Militære beskjeftigelser
Benedicte Hauge

Benedicte Hauge (født 19. januar 1989 i Kristiansand) er en norsk friidrettsutøver, som spesialiserer seg på sprint og hekkeløp. Hun representerer Kristiansands IF.

På nasjonalt nivå har hun mange medaljer fra NM i friidrett. Hun vant sitt første NM-gull på 400 meter i 2006, da løp hun på 54,94. Året etter, i 2007, ble det NM-sølv på samme distanse, bak Irene Høvik Helgesen. Hun deltok også i junior-NM 2007, og vant her gull på 1000 meter stafett i K19-klassen, sammen Malin Fransson, Maren Helle og Trine Mjåland.

Ved NM i friidrett 2008 ble det to medaljer; gull på 400 meter hekk og sølv på 400 meter, igjen slått av Irene Høvik Helgesen. I august 2008 var det junior-NM, og hun vant her gull både på 400 meter og 400 meter hekk.

Ved neste NM, i 2009 på Lillehammer, fikk hun medalje kun på 1000 meter stafett. Hun stilte for SK Vidar, som fikk bronse på stafetten. 

I 2010 fikk hun NM-sølv på 1000 meter stafett, sammen med Kristiansands IF-Friidrett, og bronse på 400 meter bak hhv. Stine Meland Tomb og Nina Katrine Brandt. Ved NM innendørs vant hun gull på 400 meter, med tiden 55,01 sekunder. Dette var ny norsk U23-rekord.

På internajonalt nivå deltok hun i Junior-VM 2006, der hun ble slått ut i semifinalen på 400 meter. I 2007 fikk hun to gull ved Nordisk mesterskap. Først vant hun gull på 400 meter hekk, og senere løp hun siste etappe på laget som vant gull på 4 x 400 meter.

Hun deltok igjen i Junior-VM 2008, og denne gangen deltok hun på både 400 meter og 400 meter hekk. Hun nådde semifinalen på 400 meter hekk, med ny personlig rekord på 58,89 sekunder, men ble der slått ut etter 7.-plass i sitt semifinaleheat. På 400 meter gikk hun ikke videre fra kvalifiseringen. I 2008 deltok hun også i det nordisk-baltiske mesterskapet for U23-utøvere, der hun ble nummer fire på 200 meter med tiden 24,99, og gull på 4 x 400 m stafett, der hun løp sammen Hege Vold, Martine Borge og Cecilie Benedicte Isern. På 400 meter fikk hun bronse på 400 meter hekk med tiden 58,62.

I juli 2009 deltok hun i U23-EM i friidrett i Kaunas, men til tross for sesongbestetid på 58,62 endte hun sist i sitt kvalifiseringsheat, og gikk ikke videre til semifinalen. Britiske Perri Shakes-Drayton vant denne øvelsen.

Hun innehar norsk bestenotering på 600 meter (1.29,95) og 300 meter hekk (41,42).

Medaljer i norske mesterskap

Referanser

Eksterne lenker 
 
  Profil hos European Athletics
  Profil hos All-Athletics 

Norske sprintere
Norgesmestere i friidrett
Personer fra Kristiansand kommune
Stille før stormen (Kompani 69-album)

Stille før stormen er debutalbumet til musikkgruppa Kompani 69, og ble utgitt i 2006.

Sporliste

 «Snakk nu»
 «Ro ner»
 «Himmeln»
 «Eitranes»
 «Mystiske scenario»
 «Ka va det du sa»
 Bonus: «Ro ner» (musikkvideo)

Eksterne lenker 
 
 Gruppas egen vurdering av seg selv

Debutalbum fra 2006
Kompani 69-album
Norske debutalbum
Landsbygdspartiet oberoende

Landsbygdspartiet oberoende (forkortet LPo), tidligere Landsbygdsdemokraterna, er et politisk parti i Sverige. Det ble stiftet den 16. januar 2010 av misfornøyde Centerparti-velgere. Partiet setter seg fore å tale distriktenes sak i rikspolitikken; «hele Sverige skal leve på likeverdige vilkår, hele landet skal brukes». Landsbygdspartiet anser at «landsbygden med tilhørende småbyer … som helhet tilbyr et bedre livsmiljø for mennesker enn hva storbyene gjør», og går inn for desentralisering av myndighet og ressurser. Partiet anser norsk distriktspolitikk som et forbilde.

En viktig sak for partiet er rovviltforvaltningen; de ønsker ingen store rovdyr i befolkede deler av landsbygden, og ingen frittlevende ulv. Ulv skal holdes innenfor avgrensede områder som skal innhegnes dersom terrenget krever det.

Landsbygdsdemokraterna avholdt sitt første ordinære landsmøte i april 2010. I 2012 slo partiet seg sammen med en annen gruppering, Landsbygdspartiet oberoende, og tok dette navnet. I januar 2013 gikk Norrländska samlingspartiet, stiftet i 2009, inn i Landsbygdspartiet oberoende.

Landsbygdsdemokraterna stilte, etter å ha samlet 1 500 nødvendige underskrifter, for første gang til valg ved det svenske riksdagsvalget 2010. De gikk til valg på et program på seks punkter. Partiet fikk 1 565 stemmer (0,03 %), noe som var langt fra å holde til representasjon. I 2014 fikk Landsbygdspartiet  stemmer (0,06 %), og i 2018  stemmer (0,08 %). Landsbygdspartiet ble imidlertid representert i kommunfullmäktige (kommunestyret) i Luleå i 2010, i ytterligere åtte kommuner i 2014, og i ytterligere seks kommuner i 2018, men mistet representasjonen i tre andre, så til sammen tolv kommuner.

Referanser

Eksterne lenker 
 

Politiske partier i Sverige
Politiske partier etablert i 2010
2010 i Sverige
Bambletunnelen

Bambletunnelen er en veitunnel på europavei 18 i Bamble kommune i Telemark. Tunnelen er 765 meter lang og ble åpnet sammen med Grenlandsbrua og Kjørholttunnelen i 1996. August 2018 ble den utvidet med et parallelt løp.

Oppgradering
Kjørholttunnelen og Bambletunnelen var stengt for oppgradering fra 21. april 2017 til 31. august 2018. Det ble sprengt ut nye parallelle løp, slik at begge tunnelene fikk to løp, med tilsammen fire kjørefelt. Kombinert med en ny Grenlandsbru vil anlegget inngå i den nye motorveistrekningen E18 Langangen – Grimstad.

Se også
Grenlandsbrua
Veitunneler i Norge

Referanser

Tunneler på E18 (Norge)
Veitunneler i Vestfold og Telemark
Veier i Bamble
1996 i Norge
Tunneler åpnet i 1996
Mick Pointer

Mick Pointer (født 22. juli 1956 i Brill i Aylesbury Vale i England) er trommeslager i progressiv rock-bandet Arena, som han startet i 1995. Pointer er også kjent som originalmedlem av Marillion, som han var med å starte i 1979. Pointer medvirket på Marillions debutalbum, Script for a Jester's Tear, før han sluttet i bandet i 1983. 

Han har også spilt en rekke konserter under navnet Mick Pointer's Marillion, der Pointer er eneste medlem med tilknytning til Marillion. Bandet spilte blant annet hele albumet Script for a Jester's Tear i 2008 for å markere albumets 25-årsjubileum. Dette bandet fortsatte å turnere i Europa i 2009 og 2010 med det de kaller Script for a Jester' Tour.

Diskografi

Med Marillion 
 1983 Script for a Jester's Tear

Med Arena 
''se Arenas diskografi

Eksterne lenker 
 
 
  Arenas offisielle nettsted

Engelske trommeslagere
Engelske låtskrivere
Personer fra distriktet Aylesbury Vale